પેશાવરની બહાર આવેલા વિસ્તારમાં બડાબેર એરફોર્સ બેઈઝમાં ત્રાસવાદીઓ ઘૂસી ગયા હતા. સેનાના પ્રવક્તા મેજર જનરલ આસીમ બાજવાએ ટ્વીટર ઉપર માહિતી આપતા કહ્યું હતું કે, સુરક્ષાદળોએ ૨૩ ત્રાસવાદીઓને મોતને ઘાટ ઉતારી દીધા છે. બાજવાએ કહ્યું હતું કે, એરફોર્સ શિબિરની અંદર એક મસ્જિદની અંદર ૧૬ લોકો નમાજ અદા કરી રહ્યા હતા ત્યારે આ હુમલો કરવામાં આવ્યો હતો. તેમણે કહ્યું હતું કે, વણ ઓળખાયેલ એક મૃતદેહ પણ મળી આવ્યો છે.